**Földművelésügyi Minisztérium Iktatószám: HF/654-1/2016**

**Hungarikum Főosztály Ügyintéző: Fazekas Anett**

**Tárgy: Állásfoglalás kérés**

**1055 Budapest**

**Kossuth tér 11.**

**Tisztelt Hungarikum Főosztály!**

Tisztelettel tájékoztatom, hogy a Közép-Szabolcsi LEADER Egyesület fenti iktatószámú pályázatának megvalósítását 2016. október 01. napján megkezdte. Együttműködő partnerei között jelölte meg a pályázatban a Nyíregyházi Egyetemet, a LEADER HACS térségéhez tartozó települések önkormányzatait, az Ibrányi Árpád Fejedelem Általános Iskolát, az Ibrányi Móricz Zsigmond Gimnázium és Szakközép Iskolát. A programba szakmai együttműködő partnerként szeretnénk bevonni a Herman Ottó Intézet Nonprofit Kft. is, tekintettel arra, hogy szeretnénk alkalmazni a Hetési és a Hortobágyi Mintaprogramban összegyűjtött eddigi tapasztalatokat a megvalósítás során, ehhez azonban kérnénk szíves állásfoglalásukat, hogy nem ütközne e összeférhetetlenségi akadályokba.

A HOI-val az alábbi szakmai együttműködést tervezzük megvalósítani:

**Tájhoz kötődő értékek közösségi felmérése a Rétköz területén**

**a Herman Ottó Intézet Nonprofit Kft. közreműködésével**

Az értékfelmérés területe: A Közép-Szabolcsi LEADER Egyesület (KSZLE) fejlesztési területe, a Rétköz 8 települése: Balsa, Búj, Gávavencsellő, Ibrány, Nagyhalászi, Paszab, Tiszabercel, Tiszatelek

A Herman Ottó Intézet Nonprofit Kft.munkatársainak közreműködésével ellátandó tervezett feladatok:

* Közösségi megbeszélés szervezése és azon való aktív részvétel, amely keretében meghatározásra kerülnek a projekt konkrét céljai, részfeladatai, a feladatban résztvevő szereplők felelősségi területei, a megvalósítási folyamat ütemezése és a legfontosabb határidők.
* A megbeszélés keretében a tájhoz kötődő értékek közösségi alapú felmérésére vonatkozó - egy lehetséges és már működő - módszertan ismertetése a közösség felmérésben résztvevő tagjaival, jó példák és az eddigi felmérési gyakorlatok összefoglalása.
* Részvétel az értékfelmérés előkészítésében, az egyes tematikus szempontok kialakításában.
* Aktív részvétel a helyi közösségek bevonásával megvalósuló értékfelmérés első szakaszában, a módszertan gyakorlati átadása. Az értékekhez kapcsolódó adatok felvételezése, az értékek rögzítésére szolgáló adatbázis kezelése.
* A tájérték-gyűjtéshez kapcsolódó közösségi műhelyek és tájséták megtervezésében való szakmai részvétel, az első műhelyek és tájséták szakmai levezetése, a módszertan gyakorlati átadása.
* A fentebb nevesített szakmai és közösségi rendezvények alapján, illetve igény és lehetőség szerint további szakmai közreműködés által a települési értéktárak elkészítésének előmozdítása.
* A fentebb nevesített szakmai és közösségi rendezvények, felmérési eredmények alapján a tájegységi (**natúrparki**) értéktár kialakításának előkészítése (módszertan kidolgozása, javaslattétel az értéktár elemeire, a tájhoz kötődő értékekre vonatkozó információk összeállítása egységes szerkezetben).
* Az értékfelmérés során rögzített adatok felvitele a Herman Ottó Intézet által működtetett hagyomanyok.hu elektronikus felületre, amely egyéb funkciói mellett értéktárak létrehozására és népszerűsítésére is szolgál.
* Javaslattétel natúrpark kialakításának lehetőségére a zöldutas módszertan alkalmazásával, figyelemmel a fenntarthatóságra, és a helyi közösségek részvételével történő hasznosításra, valamint a helyi tájértékek helyi identitásban betöltött szerepének növelésére. A natúrparkos és zöldutas kezdeményezések céljainak, jelentőségének bemutatása.
* Javaslattétel az érintett települések értéktárainak és egyedi tájérték-katasztereinek elkészítésére, a Hetési és a Hortobágyi Mintaprogram során alkalmazott módszerek alapján.
* A fiatal korosztály motiválása és szemléletformálása érdekében szakmai közreműködés a helyi általános iskolák felső tagozatos diákjai között meghirdetett rajz- és fotópályázatok előkészítésében, a pályamunkák értékelésében.
* Részvétel az ifjúsági korosztályhoz kötődő intézmények (első sorban iskolák) közötti hatékony munkakapcsolat és aktív értékfeltáró tevékenység elősegítésében.
* Fotósorozat készítése, amelynek anyaga szabadon felhasználható a Programgazda szervezet bármely, az értékfelmérő program hatékony és sikeres megvalósulását elősegítő további tevékenységéhez (fotókiállítások, reklámanyag, népszerűsítő és szemléletformáló kiadványok illetve elektronikus megjelenítés, stb.).
* Javaslattétel egy leromlott állapotú tájértéknek és/vagy környezetének, közösségi akció keretében történő helyreállítására. Részvétel a tájérték kiválasztásában, a közösségi akció előkészítésében és megvalósításában.

Szíves állásfoglalásukat tisztelettel köszönöm.

Ibrány, 2017. január 10.

Bíróné Nagy Csilla s.k.

szakmai vezető

**Alapfogalmak**

**Tájegységi értéktár:**több szomszédos település, illetve földrajzi, történelmi vagy néprajzi szempontok alapján egységet alkotó tájegység területén fellelhető nemzeti értékek közül az adott Tájegységi Értéktár Bizottság által tájegységi értékké nyilvánított értékek adatait tartalmazó gyűjtemény; (Htv. 1. § (1) k))

**Tájegységi Értéktár Bizottság**

Több szomszédos települési önkormányzat Tájegységi Értéktár Bizottságot is létrehozhat, amely elkészíti a tájegységi értéktárat és annak adatait megküldi az érintett Megyei Értéktár Bizottságok részére (Htv. 3. § (3))

**Szakmai feladatok**

|  |  |  |  |
| --- | --- | --- | --- |
| *A projekt szakmai jellegű feladatai* | *Kapcsolódó projektelemek (a Projektgazda kivitelezésében)* | *Kimenet – projekten belül* | *Kimenet – projekten kívül* |
| A közösségi tájérték-gyűjtéssel, mint módszerrel kapcsolatos tapasztalatok átadása a helyi közösségek érdeklődő tagjai részére |  | Szakmai műhelyek (2 alkalom) | Települési értéktárak |
| A Rétköz, mint földrajzi, történelmi és néprajzi szempontok alapján egységet alkotó tájegység területén fellelhető nemzeti értékek közösségi alapú gyűjtése |  | A Rétköz Tájegységi Értéktára  A tájegységi értéktár elemeinek leírása és fotódokumentációja  Tájséták (4 alkalom)  Közösségi műhelyek (4 alkalom) |  |
| A Rétközi Tájegységi Értéktár Bizottság létrehozásában való szakmai közreműködés |  |  |
| Szakmai javaslat a térségre jellemző nemzeti értékeket összekötő zöldút-hálózatra |  | A Rétközi Zöldút koncepcióterve | Rétközi Zöldút – közösségi jelzésfestéssel kijelölt nyomvonal |
| A Rétköz Tájegységi Értéktárának részét képező elemekkel kapcsolatos kommunikációban való szakmai közreműködés | Kiállítás készítése | A Rétköz Tájegységi Értéktára időszaki kiállítás |  |
| Kiadvány készítése | A Rétköz Tájegységi Értéktára kiadvány |  |

**Tájegységi értéktár a jogszabályokban**

**2012. évi XXX. törvény a magyar nemzeti értékekről és a hungarikumokról**

1. § (1)[3](http://njt.hu/cgi_bin/njt_doc.cgi?docid=147471.294700" \l "foot3) E törvény alkalmazásában:

k) tájegységi értéktár: több szomszédos település, illetve földrajzi, történelmi vagy néprajzi szempontok alapján egységet alkotó tájegység területén fellelhető nemzeti értékek közül az adott Tájegységi Értéktár Bizottság által tájegységi értékké nyilvánított értékek adatait tartalmazó gyűjtemény;

**3. Települési, valamint tájegységi értéktár**

3. § (1) A települési önkormányzat települési értéktárat hozhat létre.

(2) A települési önkormányzat Települési Értéktár Bizottságot hozhat létre, amely – az e törvény végrehajtására kiadott jogszabályban meghatározottak szerint – azonosítja a településen fellelhető nemzeti értékeket, létrehozza a települési értéktárat és nyilvántartás céljából megküldi azt a Megyei Értéktár Bizottság részére.

(3) Több szomszédos települési önkormányzat Tájegységi Értéktár Bizottságot is létrehozhat, amely elkészíti a tájegységi értéktárat és annak adatait megküldi az érintett Megyei Értéktár Bizottságok részére.

(4) A települési önkormányzat a települési, tájegységi értékek azonosításával, a települési, tájegységi értéktár létrehozatalával és annak gondozásával, valamint adatainak az érintett Megyei Értéktár Bizottság részére történő megküldésével megbízhat a település, tájegység területén működő, nemzeti értékek azonosítását, gondozását végző állami, települési önkormányzati, egyházi vagy civil szervezetet, közalapítványt, ilyen szervezet által fenntartott intézményt vagy annak szervezeti egységét, vagy a településfejlesztésben tevékenykedő külső településfejlesztési, vidékfejlesztési szervezetet (a továbbiakban együtt: települési szervezet). A települési szervezet jogai megegyeznek a Települési Értéktár Bizottság, illetve a Tájegységi Értéktár Bizottság jogaival.

(5) A Települési, illetve Tájegységi Értéktár Bizottság létrehozásáról vagy a (4) bekezdés szerinti feladatok ellátásával történő megbízásról az érintett települési önkormányzat vagy önkormányzatok a létrehozást, illetve a megbízást követő 30 napon belül tájékoztatja, illetve tájékoztatják a HB-t és az érintett megyei értéktár bizottságot vagy bizottságokat.

**4. §** (1) A megyei önkormányzat megyei értéktárat hozhat létre.

(2) A megyei önkormányzat Megyei Értéktár Bizottságot hozhat létre, amely – az e törvény végrehajtására kiadott jogszabályban meghatározottak szerint – szervezi a megye területén azonosított települési és tájegységi értéktárak adatainak összesítését, azonosítja a megye területén fellelhető nemzeti értékeket, dönt a megyei értéktárba bekerülő nemzeti értékekről, létrehozza a megyei értéktárat és nyilvántartás céljából megküldi azt a HB-nek.

**114/2013. (IV. 16.) Korm. rendelet a magyar nemzeti értékek és a hungarikumok gondozásáról**

1. § A nemzeti értékek adatait a települési, tájegységi és megyei értéktárakban, az ágazati értéktárban, a külhoni magyarság értéktárában, a Magyar Értéktárban, valamint a Hungarikumok Gyűjteményében a következő, szakterületenkénti kategóriák szerint kell azonosítani és rendszerezni: a) agrár- és élelmiszergazdaság: az agrárium szellemi termékei és tárgyi javai – beleértve az erdészet, halászat, vadászat és állategészségügy területét –, különösen a mezőgazdasági termékek és az élelmiszerek, a borászat, továbbá az állat- és növényfajták; b) egészség és életmód: a tudományos és népi megelőzés és gyógyászat, természetgyógyászat szellemi termékei és tárgyi javai, különösen a gyógyszerek, gyógynövények, gyógyhatású készítmények, gyógyvíz- és fürdőkultúra; c) épített környezet: a környezet tudatos építési munka eredményeként létrehozott, illetve elhatárolt épített (mesterséges) része, amely elsődlegesen az egyéni és közösségi lét feltételeinek megteremtését szolgálja; valamint az embert körülvevő környezet fenntartásához kapcsolódó szellemi termékek; d) ipari és műszaki megoldások: az ipari termelés – beleértve a kézműipart, kézművességet is – szellemi termékei és tárgyi javai, különösen az egyes technológiák, technikák, berendezés-, gép- és műszergyártás, műszaki eszközökkel végzett személy- és áruszállítás; e) kulturális örökség: a kulturális örökség szellemi és tárgyi javai, különösen az irodalom, a tudomány, a népművészet és népi kézművesség, néprajz, filmművészet, iparművészet, képzőművészet, táncművészet és zeneművészet; továbbá a védett ingatlan értékei, különösen a nemzeti vagyon körébe tartozó, kiemelkedő értékű műemlékek és régészeti lelőhelyek, nemzeti és történelmi emlékhelyek, világörökségi helyszínek; f) sport: a fizikai erőnlét és a szellemi teljesítőképesség megtartását, fejlesztését szolgáló, a szabadidő eltöltéseként kötetlenül vagy szervezett formában, illetve versenyszerűen végzett testedzés vagy szellemi sportágban kifejtett tevékenység, különösen a sportolói életművek és csúcsteljesítmények; g) természeti környezet: az ember természetes környezetének tárgyi javai, különösen a fizikai és biológiai képződmények vagy képződménycsoportok, geológiai és geomorfológiai képződmények, természeti tájak, természeti területek, életközösségek és ökológiai rendszerek; valamint az embert körülvevő környezet fenntartásához kapcsolódó szellemi termékek; h) turizmus és vendéglátás: a turizmus és a vendéglátás szellemi termékei és tárgyi javai, különösen a turisztikai attrakciók, szolgáltatások, a vendéglátó-ipari termékek, valamint a vendéglátás körébe tartozó étel- és italkészítési eljárások.

2. A települési, tájegységi és megyei értéktárak létrehozása és gondozása

2. § (1) A települési és megyei önkormányzat (a továbbiakban együtt: helyi önkormányzat) e rendelet hatálybalépésétől számított 60 napon belül döntést hoz arról, hogy kíván-e élni a települési, tájegységi, megyei értéktár létrehozásának lehetőségével. (2) A települési, tájegységi, megyei értéktár létrehozására, valamint a Települési Értéktár Bizottság, illetve a Megyei Értéktár Bizottság (a továbbiakban együtt: értéktár bizottság) alakítására vagy a magyar nemzeti értékekről és a hungarikumokról szóló 2012. évi XXX. törvény (a továbbiakban: Htv.) 3. § (3) bekezdése szerinti, illetve a Htv. 4. § (3) bekezdése szerinti szervezetre vonatkozó döntésről a meghozatalát követő 30 napon belül a települési önkormányzatnak a megyei közgyűlés elnökét, a fővárosi, a fővárosi kerületi és a megyei önkormányzatnak pedig a Hungarikum Bizottság (a továbbiakban: HB) elnökét tájékoztatnia kell. (3) A helyi önkormányzat a települési, tájegységi, illetve megyei értéktár, illetve az értéktár bizottság létrehozására vonatkozó nemleges döntését bármikor megváltoztathatja, amelyről a döntést követő 30 napon belül tájékoztatnia kell a megyei közgyűlés elnökét, illetve a HB elnökét.

6. A nemzeti értékek települési, tájegységi, megyei értéktárba és a külhoni magyarság értéktárába történő felvétele

6. § (1) A helyi önkormányzat közigazgatási területén fellelhető, illetve az ott létrehozott nemzeti érték felvételét a települési, tájegységi vagy megyei értéktárba bárki írásban kezdeményezheti az adott érték fellelhetőségének helye szerint illetékes önkormányzat polgármesteréhez, illetve a megyei közgyűlés elnökéhez címzett javaslatában. (2) A Magyarország határain túl fellelhető nemzeti értékek felvételét a külhoni magyarság értéktárába bárki írásban kezdeményezheti a MÁÉRT szakbizottság ügyrendjében foglaltak szerint. (3) A javaslatot az 1. melléklet szerint kell elkészíteni és elektronikus úton vagy postai út esetén elektronikus adathordozón mellékelve kell benyújtani. Valamely nemzeti értéknek a települési, tájegységi vagy megyei értéktárba, illetve a külhoni magyarság értéktárába történő felvételére irányuló javaslattétel ingyenes. (4) A javaslatnak tartalmaznia kell: a) a javaslattevő adatait, b) az értéktárba felvételre javasolt nemzeti érték adatait, c) az értéktárba felvételre javasolt nemzeti érték fényképét vagy audiovizuálisdokumentációját, d) a Htv. 1. § (1) bekezdés j) pontjának való megfelelést valószínűsítő dokumentumokat, valamint e) szakértő, illetve szakmai vagy civil szervezet támogató vagy ajánló levelét.

7. § (6) A települési és tájegységi értéktáraknak a megyei értéktárba való, a Htv. 3. §-a szerinti megküldésekor az értéktár létrehozója javaslatot tesz arra, hogy mely nemzeti értékek felvételét javasolja a megyei értéktárba.

9. A nyilvántartás és a közzététel szabályai

14. § (1) A települési, tájegységi, illetve megyei értéktárban a 13. § (1) bekezdése szerint nyilvántartott nemzeti érték adatait a helyi önkormányzat az önkormányzat honlapján, a 7. § (4) bekezdése szerinti döntést követően, 8 napon belül közzéteszi.